ይብላኝላቸው ቅጥፈትን ለሚያባዙ እንጂ ዋሾን አሳደው ለማጋለጥ የማይቦዝኑ ብዙ ነቄ ተመራማሪዎች አሉ፡፡ አንዱ ፍራንክ ሎቬል ነው፡፡ እሱ ባደረገው ማጣራት ..1976 ዓ.ም.. ተብሎ የተጠቀሰው ህትመት የ1967 ሆኖ አገኘው! ከሰው ስህተት . . . የተባለው ተረት ትዝ ብሎት ሊያልፈው ፈልጐ ነበር፡፡ ግን ሌላም ስህተት ተከሰተለት፡፡ ወንድማችን ሞሪስ የጠቀሰው የ200 ሚሊዮን ዓመታዊ የብናኝ መጠን የለም፡፡ በአንድ _Creationist Physicist´ እንደ ነገሩ የተሰላ ቁጥር ነው፡፡ ነገሩ ግል ሆነ፡፡ የብዕር ወለምታ ሳይሆን የአእምሮ ወለምታ ነው፡፡ ሌላም ይህን የመሰለ አጋጣሚ አለ፡፡ 1985 ዓ.ም ተብሎ የተጠቀሰ የአንድ የስብሰባ ህትመት 1958 ዓ.ም ሆኖ ተገኝቷል፡፡ ይህ ሁሉ መረጃን ዘመናዊ አስመስሎ ተቀባይነት ለማግኘት ነው፡፡
